section_heading: This is Me... Then i Como Ama Una Mujer (2002. – 2006.)
paragraph_text: Krajem 2002. godine objavljuje album This is Me... Then. S albuma su proizašli hitovi kao što su "Jenny from the Block, "All I Have" te "I'm Glad". Nakon godine dana odsustva s glazbene scene, 1. ožujka 2005. objavljuje album Rebirth. Iako je album u prvih par tjedana prodan u velikom broju kopija, ubrzo je ispao s top ljestvica zbog slabe promocije i pada prodaje. S njega je objavljen hit singl "Get Right" te singl "Hold You Down". Album je bio najuspješniji u Ujedinjenom Kraljestvu, gdje su svi singlovi dospjeli u top 5. Godine 2006. gostuje na singlu "Control Myself" repera LL Cool J-a, njen prvi top 10 hit nakon tri godine. Između 2002. i 2007. godine glumila je u mnoštvo filmova od kojih su najistaknutiji U sjeni prošlosti, Jeste li za ples, El Cantante te Na granici. Njen komercijalno najuspješniji film je Za sve je kriva svekrva iz 2005. godine. U ožujku 2007. objavljuje svoj prvi album na španjolskom jeziku Como Ama una Mujer. Album je producirao njen suprug Marc Anthony. Album je dospio u top 10 američke ljestvice albuma, ali je nekoliko mjeseci proveo na vrhu američke ljestvice latinskih albuma. Najavni singl za album bio je "Qué Hiciste".<ref>Jennifer Lopez - pod policijskom zaštitom! Iako je singl dospio na 86. mjesto na ljestvici singlova u SAD-u, na tamošnjim ljestvicama latinskih singlova kao i na klupskim ljestvicama bio je veliki hit. S albuma su objavljeni i singlovi "Me Haces Falta" i "Por Arriesgarnos" koji nisu bili komercijalno uspješni. Lopez je iste godine osvojila American Music nagradu za omiljenog latinskog glazbenika. Iste godine snimila je i svoju prvu miniseriju koja nosi naziv kao i njen album Como Ama una Mujer.